Αντώνιος Φλώρος

Ο Αντώνιος Φλώρος (1903-1988) ήταν Έλληνας ανώτατος δικαστικός, αρεοπαγίτης και αντιδικτατορικός αγωνιστής.
Υπηρέτησε ως πρόεδρος της Ένωσης Δικαστών και Εισαγγελέων.

Γεννήθηκε στο Νεοχώρι Ναυπακτίας της Αιτωλοακαρνανίας. Σπούδασε στη Νομική Σχολή Αθηνών και ακολούθησε σταδιοδρομία στο δικαστικό κλάδο (έχοντας εισέλθει το 1932), φθάνοντας στο βαθμό του αρεοπαγίτη το 1959. Ο αδελφός του, Αλέξανδρος Φλώρος, επίσης υπήρξε διακεκριμένος δικαστικός.

Το 1962 υπέστη πειθαρχική δίωξη από τον τότε υπουργό Δικαιοσύνης, επειδή πρωτοστάτησε στην ανεξαρτησία της Δικαιοσύνης."Σήμερα η κηδεία του Αντωνίου Φλώρου", Τα Νέα, φύλλο 8ης Ιουνίου 1988, σελ. 21.
Ήταν επιθεωρητής και με την ιδιότητα αυτή είχε υπό την εποπτεία του την δικαστική υπόθεση της πολιτικής δολοφονίας του Λαμπράκη.

Ο Φλώρος απολύθηκε από τη χούντα το 1968.Θεοδώρα Ντάλλη, Το δικαίωμα ακρόασης στη δίκη του απολυμένου από τη δικτατορία της 21ης Απριλίου 1967 αρεοπαγίτη Αντωνίου Φλώρου στο Συμβούλιο της Επικρατείας: Μία ερμηνευτική προσέγγιση της ΟλΣτΕ 503/1969 υπό το φως των απόρρητων μειοψηφιών , 5 Ιανουαρίου 2019, ανακτήθηκε στις 9 Ιουνίου 2020. Επανήλθε στο δικαστικό σώμα το 1974, έχοντας αναπτύξει αντιχουντική δράση κατά τα προηγούμενα χρόνια.

Απεβίωσε σε ηλικία 85 ετών στην Αθήνα στις 7 Ιουνίου 1988 και κηδεύτηκε από τον ιερό ναό των Αγίων Θεοδώρων του Πρώτου Νεκροταφείου Αθηνών. Κατέλιπε τη σύζυγό του, Νίτσα, παιδιά και εγγόνια.

Παραπομπές

Κατηγορία:Έλληνες δικαστικοί